

**FF MU, A11**

**Pondělí 18. 3. 2024**

**16:00-17:40**

18. března 2024

doc. Tomáš Čana (UCM Trnava)

**Wittgenstein o genealógii normativity**

Aaaaaaaa

Pri skúmaní Wittgensteinovho odkazu v súvislosti s pôvodom pravidiel, ktoré na nás v živote pôsobia, do popredia vystupujú dva základné motívy: 1. Riadenie sa pravidlami by nebolo mysliteľné bez uniformity v našom vnútornom prežívaní, pociťovaní a zmyslovom vnímaní. Rovnako by nebolo mysliteľné bez zhody vo vonkajšom prejavovaní nášho vnútorného prežívania, pociťovania a zmyslového vnímania. Pod zhodou sa tu ale nemyslia konvencie alebo sociálne inštitúcie, na ktorých sme sa dohodli. Myslí sa ňou niečo inštinktívne, čoho korene sú ukryté v našej fyziológii. Bez takejto univerzálnej zhody – ktorá nás spája ako príslušníkov druhu – by sme si nikdy nemohli sadnúť za stôl a na niečom dohodnúť (napríklad na novej konvencii). 2. Riadenie sa pravidlami by nebolo mysliteľná ani bez toho, aby sme absolvovali primerane dlho trvajúci tréning v aplikovaní určitých termínov a zásad. O každom, koho správanie dokážeme nejako interpretovať, sa dá povedať, že bol v určitom období života ochotný prijímať veľké množstvo tvrdení bez otázok – akoby automaticky. Bez ochoty prijímať podávané inštrukcie bez pochybností – ako pri výcviku – by uvedená možnosť nevznikla. Bez výcviku obsiahnutého v osobnej histórii každého z nás by sa vôbec nedalo uvažovať o normativite. Tento termín by sa stal podľa Wittgensteina bezobsažným.

Cieľom príspevku je v prvom rade zrekonštruovať konkrétne výsledky, ku ktorým sa s ohľadom na problematiku pôvodu normativity Wittgenstein dopracoval. V druhom rade je cieľom kriticky sa voči nim vymedziť.

dr. Tomáš Károly (UCM Trnava)

**Zákony prírody. Ako ich spoznávame, kde sa nachádzajú, odkiaľ prichádzajú.**

Čo sú to zákony prírody? Aké tvrdenie má charakter zákona prírody a aké nie? Môžeme pozorovať zákon prírody? Vieme, že udalosti sa opakujú v pravidelnostiach: každé ráno vyjde slnko; gravitácia priťahuje predmety; stále platí pravidlo, uhol dopadu sa rovná uhlu odrazu; voda nás občerství a nie otrávi... Na základe týchto pravidelne sa opakujúcich udalostí dávajú zákony prírody o sebe vedieť, podobne ako magnet dáva vedieť o svojej sile skrz pohyb železných pilín. Zdá sa, akoby niekde v priestore „lietali“ neviditeľné entity akými sú zákony prírody a riadili pasívnu hmotu. Svet je akoby dualisticky rozdelený na hmotu a zákony prírody. Ale ako môže niečo také ideálne ako zákon prírody pôsobiť na hmotu? Túto otázku budeme analyzovať počas prednášky. Stručne si predstavíme koncepcie humovcov, okazionalistov a pozície dispozičných teórií.